Այլ բան է, որ համաշխարհային տերությունները եւ Իրանը ցանկանում են վճռորոշ ազդեցություն ունենալ Հայաստանի քաղաքականության վրա: Այստեղ, անշուշտ, կարող են լուրջ տարաձայնություններ լինել: Բայց այդ տարաձայնությունները եւս ուժերի հավասարակշռություն են ստեղծում Հայաստանի շուրջ, ինչը վերջինիս թույլ է տալիս վարել երկկողմ հարաբերությունների արդյունավետ քաղաքականություն: Այդ հնարավորությունները միշտ էլ եղել են, բայց նախորդ ոչ լեգիտիմ իշխանությունների՝ Ռուսաստանից մեծ կախվածությունը Հայաստանի մեկուսացման գլխավոր մեխանիզմն էր: Այդպիսի մեկուսացման այլ արդյունավետ մեխանիզմներ պարզապես գոյություն չունեն: Տվյալ հանգամանքն ակնբախորեն երեւան եկավ իշխանափոխության շրջանում՝ ժողովրդական շարժման կողմից: Մինչեւ հիմա շատերն այդպես էլ չեն հասկանում, թե ինչու ոչ ոք չխառնվեց այդ գործընթացին: Չեն հասկանում, որովհետեւ չեն գիտակցում, որ ոչ ոք ուղղակի չկարողացավ խառնվել: